turjo4nis/wikipedia-bn-dump-20250701 huggingface dataset:
ইমরান ফরহাত

ইমরান ফরহাত (, জন্ম: ২০ মে ১৯৮২) একজন পাকিস্তানি আন্তর্জাতিক ক্রিকেটার; যিনি পাকিস্তান জাতীয় দলের হয়ে আন্তর্জাতিক অঙ্গণে উদ্বোধনী ব্যাটসম্যান হিসেবে ৩০টির উপরে টেস্ট এবং একদিনের আন্তর্জাতিক ম্যাচ খেলেছেন।

খেলোয়াড়ী জীবন

টেস্ট শতকসমূহ

একদিনের আন্তর্জাতিক শতকসমূহ

আরও দেখুন 
 আহমেদ শেহজাদ
 তামিম ইকবাল

তথ্যসূত্র

বহিঃসংযোগ 
 

১৯৮২-এ জন্ম
জীবিত ব্যক্তি
পাকিস্তানের টেস্ট ক্রিকেটার
পাকিস্তানের একদিনের আন্তর্জাতিক ক্রিকেটার
পাকিস্তানের টুয়েন্টি২০ আন্তর্জাতিক ক্রিকেটার
লাহোরের ক্রিকেটার
হাবিব ব্যাংক লিমিটেডের ক্রিকেটার
পাকিস্তানি ক্রিকেটার
বিমান বাংলাদেশ এয়ারলাইন্সের ক্রিকেটার
লাহোর ব্লুজের ক্রিকেটার
লাহোর সিটির ক্রিকেটার
লাহোর ঈগলসের ক্রিকেটার
পাঞ্জাবের (পাকিস্তান) ক্রিকেটার
লাহোর থেকে আগত ক্রিকেটার
উথুরা রুদ্রাজের ক্রিকেটার
আইসিএল পাকিস্তান একাদশের ক্রিকেটার
লাহোর বাদশাহের ক্রিকেটার
পাকিস্তানি ক্রিকেট কোচ
বারবারি

বারবারি গ্রুপ একটি ব্রিটিশ বিলাসী দ্রব্য উৎপাদনকারী প্রতিষ্ঠান। কোম্পানিটি বিলাসী কাপড়, ফ্যাশন সামগ্রী, সুগন্ধী, রোদ-চশমা এবং প্রসাধনী সামগ্রী তৈরি করে থাকে। প্রতিষ্ঠানটির তৈরি করা পণ্যসমূহের মধ্যে সবচেয়ে জনপ্রিয় এবং বিখ্যাত হল ছককাটা পশমী কাপড়। এছাড়া কোম্পানির প্রতিষ্ঠাতা থমাস বারবারি কর্তৃক নকশাকৃত ট্রেঞ্চ কোটও বেশ জনপ্রিয়। বারবারি বিশ্বের বিভিন্ন দেশে পণ্য বিক্রয় করে থাকে। রাণী দ্বিতীয় এলিজাবেথ এবং প্রিন্স অফ ওয়েলস বারবারিকে রাজকীয় সনদ প্রদান করেছে। বারবারি লন্ডন এক্সচেঞ্জ-এ তালিকাভুক্ত এবং এফটিএসই ১০০ ইনডেক্স-এর অন্যতম প্রতিষ্ঠান।

ইতিহাস
১৮৫৬ সালে ২১ বছর বয়সী থমাস বারবারি ইংল্যান্ডের হ্যাম্পশায়ারে প্রথম বারবারির একটি দোকান খোলেন। তখন অবশ্য দোকানের নাম বারবারি ছিল না। ১৮৭০ সাল নাগাদ পোশাকের দোকান হিসেবে বারবারি বেশ সুনাম অর্জন করে। ১৮৮০ সালে বারবারি একটি পানি-প্রতিরোধক পোশাক বাজারে নিয়ে আসে, এটিও জনপ্রিয়তা অর্জন করে। ক্রেতারা দোকানটির পোশাক এবং অন্যান্য সামগ্রীকে ‘বারবারি অফ লন্ডন’ নামে পরিচিত করে তোলে। এই নামটি এখনো বারবারির পুরনো পোশাকে দেখা যায়। ১৮৯১ সালে লন্ডনে হে মার্কেটে বারবারির দ্বিতীয় দোকান খোলা হয়।

১৯১১ রোল্ড অ্যামুন্ডসেন-এর জন্য বারবারি পোশাক সরবরাহ করে। রোল্ড বিশ্বের প্রথম দক্ষিণ-গোলার্ধগামী ব্যক্তি। এছাড়া আর্নেস্ট শ্যাকেলটন, যিনি ১৯১৪ সালে অ্যান্টার্কটিকা পাড়ি বেভার উদ্দেশ্যে একটি অভিযান পরিচালনা করেন, তিনিও বারবারির পোশাক ব্যবহার করেছিলেন। ১৯২৪ সালে মাউন্ট এভারেস্টজয়ী জর্জ ম্যালোরী এভারেস্ট থেকে অবতরণের সময় বারবারির জ্যাকেট ব্যবহার করেছিলেন। এসব কার্যক্রমের মাধ্যমে বারবারির পোশাকের প্রচারণা বৃদ্ধি পায়। বারবারি পরবর্তীতে বৈমানিকদের জন্যেও পোশাক তৈরি করে। কোম্পানিটি লন্ডন থেকে কেপ-টাউনে আকাশ পথে সবচেয়ে দ্রুতগামী ফ্লাইটের বৈমানিক ক্লাউসটন ও বেটি গ্রিনকে ১৯৩৭ সালে পৃষ্ঠপোষকতা করে।

১৯৭০ সালে ব্রিটেনের ফুটবল ফার্মগুলোর মধ্যেও বারবারির পোশাক জনপ্রিয় হয়ে উঠে। ১৯৯৮ সালে কোম্পানিটি তাদের ব্র্যান্ড নাম বারবারিস থেকে বারবারি নির্ধারণ করে। ২০০৬ সালে বারবারির নতুন প্রধান নির্বাহী অ্যাঙ্গেলা স্পেনের একটি পোশাক প্রতিষ্ঠান অধিগ্রহণের সিদ্ধান্ত নেয়। এর উদ্দেশ্যে ছিল বারবারির বাজার সম্প্রসারণ করা এবং ব্র্যান্ডকে ক্রেতাদের মাঝে আরো পরিচিত করে তোলা। এর জন্যে বারবারি কিছু খ্যাতনামা প্রতিষ্ঠান যেমন অ্যাপল ইনকর্পোরেটেড- এর সফলতার কৌশল থেকে শিক্ষা নেয়। ২০০৯ সালে বারবারির প্রধান ক্রিয়েটিভ অফিসার হন বেইলি। বারবারির তৎকালীন প্রধান নির্বাহী অ্যাঙ্গেলা সেসময় ব্রিটেনের সর্বাধিক আয়ের প্রধান নির্বাহী ছিলেন। নারী হিসেবে তিনিই প্রথম ব্রিটেনে এই সফলতা অর্জন করেন।

গ্যালারি

তথ্যসূত্র

বহিঃসংযোগ

 

যুক্তরাজ্যের কোম্পানি
ব্রিটিশ মার্কা
যুক্তরাজ্যের পোশাক কোম্পানি
১৮৫৬-এ ইংল্যান্ডে প্রতিষ্ঠিত
১৯৪০-এর দশকের ফ্যাশন
১৯৫০-এর দশকের ফ্যাশন
ইংল্যান্ডের পোশাক কোম্পানি
বিলাসবহুল মার্কা
১৯৮০-এর দশকের ফ্যাশন
১৯৯০-এর দশকের ফ্যাশন
২০১৪-১৫ ওয়েস্ট ইন্ডিজ ক্রিকেট দলের দক্ষিণ আফ্রিকা সফর

ওয়েস্ট ইন্ডিজ ক্রিকেট দল পূর্ব-নির্ধারিত সময়সূচী মোতাবেক ১০ ডিসেম্বর, ২০১৪ থেকে ২৮ জানুয়ারি, ২০১৫ তারিখ পর্যন্ত দক্ষিণ আফ্রিকা সফর করে। সফরে দলটি তিনটি টুয়েন্টি২০ আন্তর্জাতিক, তিনটি টেস্ট ও পাঁচটি একদিনের আন্তর্জাতিকে দক্ষিণ আফ্রিকা ক্রিকেট দলের বিরুদ্ধে প্রতিদ্বন্দ্বিতায় অবতীর্ণ হয়। টেস্ট সিরিজে ২-০ ব্যবধানে বিজয়ী হয়ে দক্ষিণ আফ্রিকা টেস্ট র‌্যাঙ্কিংয়ে প্রথম স্থানে চলে যায়।

দ্বিতীয় টুয়েন্টি২০ আন্তর্জাতিকে ওয়েস্ট ইন্ডিজ প্রতিপক্ষের গড়া রানকে তাড়া করে নতুন বিশ্বরেকর্ড গড়ে। দ্বিতীয় ওডিআইয়ে এবি ডি ভিলিয়ার্স দ্রুততম অর্ধ-শতক করেন মাত্র ১৬ বল মোকাবেলা করে। এছাড়াও তিনি একদিনের আন্তর্জাতিকের ইতিহাসে দ্রুততম শতক করেন মাত্র ৩১ বলে। ঐ খেলায় দক্ষিণ আফ্রিকা ৫০-ওভারের খেলায় তাদের সর্বোচ্চ রান তোলে। খেলায় দক্ষিণ আফ্রিকা ৪-১ ব্যবধানে ওডিআই সিরিজ জয় করে।

দলীয় সদস্য

প্রস্তুতিমূলক খেলা

প্রথম-শ্রেণী: ওয়েস্ট ইন্ডিজ একাদশ বনাম দক্ষিণ আফ্রিকা আমন্ত্রিত একাদশ

টেস্ট সিরিজ

১ম টেস্ট

২য় টেস্ট

৩য় টেস্ট

টি২০আই সিরিজ

১ম টি২০আই

২য় টি২০আই

৩য় টি২০আই

ওডিআই সিরিজ

১ম ওডিআই

২য় ওডিআই

৩য় ওডিআই

৪র্থ ওডিআই

৫ম ওডিআই

সম্প্রচার ব্যবস্থা

তথ্যসূত্র

বহিঃসংযোগ 
Series Page on Wisden
 

২০১৪-এ ওয়েস্ট ইন্ডিয়ান ক্রিকেট
২০১৪-এ দক্ষিণ আফ্রিকান ক্রিকেট
২০১৫-এ ওয়েস্ট ইন্ডিয়ান ক্রিকেট
২০১৫-এ দক্ষিণ আফ্রিকান ক্রিকেট
২০১৪–১৫ আন্তর্জাতিক ক্রিকেট প্রতিযোগিতা
ওয়েস্ট ইন্ডিজ ক্রিকেট দলের দক্ষিণ আফ্রিকা সফর
১৯৯৮ কমনওয়েলথ গেমসে ক্রিকেট

১৯৯৮ কমনওয়েলথ গেমসে ক্রিকেট অদ্যাবধি কমনওয়েলথ গেমসের আসরে প্রথমবারের মতো ও একবারমাত্র অন্তর্ভুক্ত হয়েছে। মালয়েশিয়ায় অনুষ্ঠিত কমনওয়েলথ গেমসের এ আসরে ৫০ ওভারের খেলাগুলো লিস্ট এ ক্রিকেটের মর্যাদা পায়। কিন্তু এ খেলাগুলো পূর্ণাঙ্গ একদিনের আন্তর্জাতিকের মর্যাদাসম্পন্ন নয়। ক্যারিবীয় দ্বীপপুঞ্জ থেকে সম্মিলিতভাবে ওয়েস্ট ইন্ডিজ দল হিসেবে অংশ নেয়নি। বড়দের প্রতিযোগিতায় এন্টিগুয়া ও বার্বুদা দল প্রথমবারের মতো অংশ নেয়। উত্তর আয়ারল্যান্ডেরও একই অবস্থা। কারণ, আইরিশ ক্রিকেট সচরাচর সমগ্র দ্বীপপুঞ্জ থেকে আয়ারল্যান্ড ক্রিকেট দল নামে প্রতিদ্বন্দ্বিতা করে।

স্বর্ণপদক বিজয়ী দক্ষিণ আফ্রিকা দল পূর্ণাঙ্গ শক্তিধর দল প্রেরণ না করলেও টেস্ট দলের নিয়মিত সদস্য শন পোলক, জ্যাক ক্যালিস, মাখায়া এনটিনি, মার্ক বাউচার ও হার্শেল গিবসকে দলে অন্তর্ভুক্ত করে।

অংশগ্রহণকারী দল 
সর্বমোট ষোলটি দল প্রতিযোগিতায় অংশ নেয়। তন্মধ্যে তৎকালীন নয়টি টেস্টভূক্ত দেশের মধ্যে সাতটি দল যোগদান করে। ইংল্যান্ড কাউন্টি চ্যাম্পিয়নশীপের কারণে দল প্রেরণ করেনি। অস্ট্রেলিয়া ও নিউজিল্যান্ড উচ্চমানের দল প্রেরণ করে। ভারত ও পাকিস্তান ১৯৯৮ সালে সাহারা কাপের কারণে দূর্বল দল প্রেরণ করে।

 গ্রুপ এ: জামাইকা, মালয়েশিয়া, শ্রীলঙ্কা, জিম্বাবুয়ে
 গ্রুপ বি: এন্টিগুয়া ও বার্বুদা, অস্ট্রেলিয়া, কানাডা, ভারত
 গ্রুপ সি: বাংলাদেশ, বার্বাডোস, উত্তর আয়ারল্যান্ড, দক্ষিণ আফ্রিকা
 গ্রুপ ডি: কেনিয়া, নিউজিল্যান্ড, পাকিস্তান, স্কটল্যান্ড

খেলার ধরন 
কুয়ালালামপুরের ছয়টি মাঠে খেলাগুলো অনুষ্ঠিত হয়। শীর্ষবাছাই অনুযায়ী ১৬ দলকে চারটি গ্রুপে বিভক্ত করা হয়। প্রত্যেক দল অন্য তিন দলের বিপক্ষে প্রতিদ্বন্দ্বিতা করে। খেলাগুলো ৯-১৫ সেপ্টেম্বরের মধ্যে শেষ হয়। বিজয়ী দল দুই পয়েন্ট, ফলাফল না এলে এক পয়েন্ট ও পরাজয়বরণ করলে কোন পয়েন্ট পাবে না। প্রত্যেক গ্রুপের শীর্ষ দল নক-আউট পর্বের অংশ হিসেবে সেমি-ফাইনাল খেলবে। অতঃপর ফাইনালে খেলবে। পাশাপাশি সেমি-ফাইনালে পরাজয়বরণকারী দল তৃতীয় স্থান নির্ধারণী খেলায় অংশ নিবে। সমান পয়েন্ট অর্জনকারী দলগুলোকে নেট রান রেটের মাধ্যমে নির্ধারণ করা হবে।

গ্রুপ-পর্ব

এ-গ্রুপ 
গ্রুপ পর্বের সকল খেলায় জয়ী হয়ে শ্রীলঙ্কা দল সেমি-ফাইনালে খেলার যোগ্যতা অর্জন করে। মালয়েশিয়ার বিপক্ষে ৭ উইকেটে, জামাইকার বিপক্ষে ৬৭ রানে ও জিম্বাবুয়ের বিপক্ষে নাটকীয়ভাবে ১ উইকেটে জয় পায় শ্রীলঙ্কা দল।

গ্রুপের অন্য খেলায় জিম্বাবুয়ে জামাইকাকে ৪ উইকেটে ও মালয়েশিয়াকে ২২১ রানের বিরাট ব্যবধানে হারায়। নামমাত্র খেলায় জামাইকা মালয়েশিয়াকে ৬ উইকেটে পরাভূত করে।

  সেমি-ফাইনালে উত্তীর্ণ

বি-গ্রুপ 

  সেমি-ফাইনালে উত্তীর্ণ

সি-গ্রুপ 

  সেমি-ফাইনালে উত্তীর্ণ

ডি-গ্রুপ 

  সেমি-ফাইনালে উত্তীর্ণ

প্লে-অফ

বন্ধনী

সেমি-ফাইনাল

দক্ষিণ আফ্রিকা বনাম শ্রীলঙ্কা

অস্ট্রেলিয়া বনাম নিউজিল্যান্ড 
সেমি-ফাইনালে অস্ট্রেলিয়ার কাছে বিভীষিকাময় পরাজয়ের পর নিউজিল্যান্ড উঠে দাঁড়ায়। তৃতীয় স্থান নির্ধারণী খেলায় শ্রীলঙ্কাকে তারা ৫১ রানে পরাজিত করে। ক্রিস হ্যারিসের অপরাজিত ৫৬ ও নাথান অ্যাসলে’র ৫৬ রানের কল্যাণে দলটি ২১২/৭ তুলে। তন্মধ্যে তারা তিনটি রান-আউটের শিকার হয়। এ রানের জবাবে শ্রীলঙ্কা দল এক পর্যায়ে ৭৭/৭ হয়। অষ্টম উইকেট জুটিতে পেরেরা’র অনবদ্য ৪৫ রানের কল্যাণে রুখে দাঁড়ানোর চেষ্টা চালালেও ১৬১ রানে অল-আউট হয়।

সর্বশেষ অবস্থান

তথ্যসূত্র

বহিঃসংযোগ 
ইভেন্ট নিয়ে ক্রিকইনফোর আর্কাইভ
দল সদস্যদের তালিকা

কমনওয়েলথ গেমসে ক্রিকেট
১৯৯৮ কমনওয়েলথ গেমসের ক্রীড়া বিষয়
১৯৯৮-এ ক্রিকেট
মালয়েশিয়ায় আন্তর্জাতিক ক্রিকেট প্রতিযোগিতা
জাতিসংঘ আরবি ভাষা দিবস

জাতিসংঘ আরবি ভাষা দিবস প্রতি বছর ১৮ই ডিসেম্বর পালিত হয়ে থাকে। ২০১০ খ্রিষ্টাব্দে জাতিসংঘ সাধারণ পরিষদের ৩১৯০ নং সিদ্ধান্ত অনুযায়ী এই দিনে বিশ্ব আরবি ভাষা দিবস উদযাপনের সিদ্ধান্ত নেওয়া হয়, কারণ ১৯৭৩ খ্রিষ্টাব্দের এই দিনে জাতিসংঘের আনুষ্ঠানিক ভাষা এবং জাতিসংঘের দাপ্তরিক কার্যক্রম সমূহের ব্যবহারিক ভাষা হিসেবে গৃহীত হয়। যা সৌদি আরব ও মরোক্কো সরকারের "ইউনেস্কোর ১৯০ তম কার্যকরী নির্বাহী অধিবেশন" এ প্রস্তাবের পর গৃহীত হয়।

আরও দেখুন 
 আরবি ব্যাকরণ

তথ্যসূত্র

বহিঃসংযোগ
 UN Arabic Language Day - Official Site (Arabic)

ডিসেম্বর উদ্‌যাপন
জাতিসংঘের ভাষা দিবস
আরবি ভাষা
লোনা পানির কুমির

লোনা পানির কুমির (বৈজ্ঞানিক নাম: Crocodylus porosus), হচ্ছে পৃথিবীর জীবন্ত সরীসৃপদের মধ্যে সবচেয়ে বড়। এরা উপকূলীয় এলাকার অল্প লবণাক্ত জল ও নদীতে বসবাস করে। উপকূলীয় এলাকার ম্যানগ্রোভ জলাভূমিও এরা বাস করতে পারে। বাংলাদেশের বন্যপ্রাণী আইনে এ প্রজাতিটি সংরক্ষিত।

আরও দেখুন 
 ঘড়িয়াল
 স্বাদুপানির কুমির

তথ্যসূত্র

বহিঃসংযোগ

দক্ষিণ এশিয়ার প্রাণিকুল
বাংলাদেশের সরীসৃপ
ভারতের সরীসৃপ
পাকিস্তানের সরীসৃপ
শ্রীলঙ্কার সরীসৃপ
কুমির
১৮০১-এ বর্ণিত সরীসৃপ
শীর্ষ খাদ্যশিকারী প্রাণী
দক্ষিণ-পূর্ব এশিয়ার সরীসৃপ
ব্রুনেইয়ের সরীসৃপ
কম্বোডিয়ার সরীসৃপ
ইন্দোনেশিয়ার সরীসৃপ
মালয়েশিয়ার সরীসৃপ
মিয়ানমারের সরীসৃপ
পাপুয়া নিউগিনির সরীসৃপ
ফিলিপাইনের সরীসৃপ
থাইল্যান্ডের সরীসৃপ
ভিয়েতনামের সরীসৃপ
ডেভন স্মিথ

ডেভন শেলডন স্মিথ (; জন্ম: ২১ অক্টোবর, ১৯৮১) গ্রানাডার হার্মিটেজ এলাকায় জন্মগ্রহণকারী ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ডেভন স্মিথ দলে মূলতঃ ব্যাটিং উদ্বোধনে মাঠে নামেন। বামহাতে ব্যাটিংয়ের পাশাপাশি দলের প্রয়োজনে ডানহাতে অফ-ব্রেক বোলিং করেন। ঘরোয়া ক্রিকেট প্রতিযোগিতায় উইন্ডওয়ার্ড আইল্যান্ডস দলের পক্ষে প্রতিনিধিত্ব করছেন। সহজাত ক্রিকেটার হিসেবে অফসাইডেই রান সংগ্রহ করে থাকেন।

ঘরোয়া ক্রিকেট 
জানুয়ারি, ১৯৯৯ সালে আঞ্চলিক পর্যায়ের চারদিনের প্রতিযোগিতামূলক খেলায় উইন্ডওয়ার্ড আইল্যান্ডস দলের পক্ষে প্রথম-শ্রেণীর ক্রিকেটে অভিষেক ঘটে তার। বার্বাডোসের বিপক্ষে অনুষ্ঠিত এ খেলায় তিনি উভয় ইনিংসে যথাক্রমে ১২ ও ৪ রান সংগ্রহ করেন যাতে তার দল শোচনীয় পরাজয়বরণ করে। মৌসুমের তৃতীয় খেলায় লিওয়ার্ড আইল্যান্ডস দলের বিপক্ষে প্রথম ইনিংসে ৭৯ রান করে প্রথম অর্ধ-শতক করেন। অভিষেক মৌসুমে এটিই ছিল তার একমাত্র অর্ধ-শতক। ৯ ইনিংসে ১৮.৪৪ গড় রানে অভিষেক মৌসুম শেষ করেন তিনি যা একজন বিশেষজ্ঞ ব্যাটসম্যানের জন্য সর্বনিম্ন।

আন্তর্জাতিক ক্রিকেট 
২০০৩ সালে সফরকারী অস্ট্রেলিয়ার বিপক্ষে আন্তর্জাতিক ক্রিকেটে অভিষেক ঘটে তার। অভিষিক্ত বোরদায় অনুষ্ঠিত ৪-টেস্ট সিরিজের প্রথমটিতে ৩ ও ৬২ রান করেন যাতে অস্ট্রেলিয়া দল ৯ উইকেটে জয় পায়। দ্বিতীয় টেস্টে জোড়া শূন্য পান তিনি। তা স্বত্ত্বেও তৃতীয় টেস্টে খেলার সুযোগ পান ও তৃতীয় টেস্টে আরও একটি অর্ধ-শতক উপহার দেন। একই দলের বিপক্ষে ৭-ম্যাচের প্রথম তিনটি ওডিআইয়ে খেলেন। তন্মধ্যে সর্বোচ্চ রান করেন ২৬।

জানুয়ারি, ২০০৭ সালে তিনি পুনরায় আন্তর্জাতিক ক্রিকেটে ফিরে আসেন। ভারত সফরে চারটি ওডিআইয়ের তিনটিতে অংশ নেন। তন্মধ্যে সর্বোচ্চ ৩৩ রান করেন।

২০০৭ সালের ক্রিকেট বিশ্বকাপে দলের অন্যতম সদস্য ছিলেন তিনি। গ্রুপ পর্বে তিনি তেমন সুবিধা করতে না পারলেও সুপার এইট পর্বের তিনটি খেলায় অংশ নেন। ৩৩.০০ গড়ে সর্বোচ্চ ৬১ রান তোলেন। জুন, ২০০৭ সালে টুয়েন্টি২০ আন্তর্জাতিকে অভিষেক ঘটে তার। উদ্বোধনী খেলায় ৩ ছক্কায় ৬১ রানের মনোজ্ঞ ইনিংস খেলেন স্মিথ।

তথ্যসূত্র

আরও দেখুন 
 কেনরয় পিটার্স
 জোনাথন কার্টার
 চাদউইক ওয়ালটন
 ২০১১ ক্রিকেট বিশ্বকাপ দলসমূহ
 ২০১৪-১৫ ওয়েস্ট ইন্ডিজ ক্রিকেট দলের দক্ষিণ আফ্রিকা সফর

বহিঃসংযোগ 
 
 

১৯৮১-এ জন্ম
জীবিত ব্যক্তি
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
২০১১ ক্রিকেট বিশ্বকাপের ক্রিকেটার
উইন্ডওয়ার্ড আইল্যান্ডসের ক্রিকেটার
সেন্ট লুসিয়া কিংসের ক্রিকেটার
গ্রেনাডীয় ক্রিকেটার
শ্যামসুন্দর বৈষ্ণব

শ্যামসুন্দর বৈষ্ণব (১৯২৭-২০০০) ছিলেন চট্টগ্রামের কথ্য ভাষায় রচিত আঞ্চলিক গানের একজন বিখ্যাত গায়ক।

জন্ম ও শিক্ষাজীবন
কণ্ঠশিল্পী শ্যামসুন্দর ১৯২৭ সালে চট্টগ্রামের হাটহাজারী থানার ফতেয়াবাদস্থ নন্দীরহাট এলাকায় সম্ভ্রান্ত এক পরিবারে জন্মগ্রহণ করেন। খুব অল্প বয়সে তার বাবা পরলোক গমন করায় পরিবারের হাল ধরার লক্ষে চাকরিতে নিয়োজিত হওয়ায় শিক্ষাজীবনে তিনি বেশিদূর যেতে পারেননি।

সংগীতজীবন
শ্যামসুন্দরের  পিতা জয়দাশ বৈষ্ণব ছিলেন আধ্যাত্মিক গানের একনিষ্ঠ সাধক।তার হাত ধরেই শ্যামসুন্দর সংগীতাঙ্গনে প্রবেশ করেন। গান আর কৌতুক নিয়ে এলাকায় শিশুকালে সাড়া ফেলে দিয়েই আগাম জানিয়েছিলেন তিনিই হবেন সাংস্কৃতিক জগতের সফল এক নক্ষত্র। ১৯৬৩ সালে চট্টগ্রামের প্রবীণ গীতিকার ও সুরকার সৈয়দ মহিউদ্দিন (প্রকাশ মহি আল ভান্ডারী) এর কথা ও সুরে দুটি আঞ্চলিক গান পরিবেশনের মাধ্যমে বাংলাদেশ বেতারের মাধ্যমে তিনি আনুষ্ঠানিকভাবে সঙ্গীত জীবনে পর্দাপণ করেন। ১৯৭৫ সালে বাংলাদেশ টেলিভিশনের কণ্ঠশিল্পী হিসেবে তালিকাভূক্ত হবার যোগ্যতা অর্জন করেন।

শ্যামসুন্দরের কিছু জনপ্রিয় গান
 ও জেডা ফইরার বাপ
 ভানুরে ও ভানু
 ও বাস কন্ডাকাটার
 চল আঁরা ধাই
 আঁর বাইক্য টেয়াঁ দে
 আঁর বউঅরে আঁই কিলাইউম
 ভাইসাব দুম্বি আইয়েন লেলে ফুঁৎ কইছে
 ও বেয়াইনরে কেনতে আইলেন আঙ্গোঁ বাইত
 আন্নের বাই দাগনভূইঞা
  দেশে গেলে কইয়েনগো ভাইজান চাটিগাঁয়ে চাকরি একখান হাইছি

পদক ও সম্মান
শ্যামসুন্দর জীবদ্দশায় অনেক পুরস্কারে ভূষিত হয়েছিলেন। তন্মধ্যে উল্লেখযোগ্য হল- বাংলাদেশ বেতার গুণীজন সংবর্ধনা, রয়েল ক্লাব অব  মেট্রোপলিটন, মুক্তিযুদ্ধের বিজয়মেলা, শহীদ নতুন চন্দ্র সিংহ স্মৃতি পরিষদ, বাংলাদেশ উদীচী, চট্টগ্রাম শিল্পী সংস্থা, ধ্রুব পরিষদ, বীর চট্টগ্রাম মঞ্চ, অবসর সাংস্কৃতিক গোষ্ঠী, আলাউদ্দিন ললিতকলা একাডেমি, ত্রিতরঙ্গ, ফতেপুর রুদ্র পল্লীবাসী, হাটহাজারী কণ্ঠ, সম্মিলিত বর্ষবরণ । মৃত্যুর পর ২০০৮ খ্রিষ্টাব্দে তাকে রাষ্ট্রীয়ভাবে একুশে পদক পুরস্কারে ভূষিত করা হয়।

তথ্যসূত্র 

চট্টগ্রাম জেলার সঙ্গীতশিল্পী
শিল্পকলায় একুশে পদক বিজয়ী
বাঙালি সঙ্গীতশিল্পী
১৯২৭-এ জন্ম
বাংলাদেশী গায়ক
বাংলা ভাষার সঙ্গীতশিল্পী
২০০০-এ মৃত্যু
বাউল
বাংলাদেশী লোকশিল্পী
২০শ শতাব্দীর বাংলাদেশী সঙ্গীতশিল্পী
একুশে পদক বিজয়ী
বাংলাদেশী হিন্দু
জনক (রামায়ণের চরিত্র)

জনক ছিলেন আনুমানিক খ্রিস্টপূর্ব ৮ম বা ৭ম শতাব্দীর মিথিলা অঞ্চলে অবস্থিত বিদেহের একজন প্রাচীন হিন্দু রাজা। বিদেহ রাজ্যের শাসকদের বলা হত জনক। এটি হল মিথিলার রাজাদের কৌলিক উপাধি ।  তিনি মহাকাব্য রামায়ণেও সীতার পিতা হিসেবে আবির্ভূত হন। তার আসল নাম ছিল সীরধ্বজ এবং কুশধ্বজ নামে তার এক ভাই ছিল।  তার পিতার নাম ছিল হ্রস্বরোমা,যিনি ছিলেন রাজা নিমির বংশধর।

জনককে বস্তুগত সম্পদের প্রতি অ-আসক্তির একটি আদর্শ উদাহরণ হিসেবে সম্মান করা হয়।  তিনি আধ্যাত্মিক বক্তৃতায় গভীরভাবে আগ্রহী ছিলেন এবং নিজেকে জাগতিক মোহ থেকে মুক্ত মনে করতেন।  অষ্টাবক্র ও সুলভার মতো ঋষি ও সাধকদের সঙ্গে তাঁর কথোপকথন প্রাচীন গ্রন্থে লিপিবদ্ধ আছে।  তার দত্তক কন্যা সীতার সাথে তার সম্পর্কের কারণে তাকে জানকী বলা হয়। নেপালের জনকপুর শহরের নামকরণ করা হয়েছে তাঁর এবং তাঁর কন্যা সীতার নামে।  বিদেহ (বা মিথিলা) রাজ্য ঐতিহাসিকভাবে গণ্ডকী নদীর পূর্বে, মহানন্দা নদীর পশ্চিমে, গঙ্গা নদীর উত্তরে এবং হিমালয়ের দক্ষিণে অবস্থিত ছিল।

রামায়ণে জনক
জনক একদিন যজ্ঞভূমি কর্ষণ কালে লাঙলের রেখায় এক সুন্দরী শিশু কন্যা পান । লাঙলের রেখার অন্য নাম সীতা তাই তিনি সেই কন্যার নাম সীতা রাখেন । সীতা বিবাহযোগ্যা হলে জনক স্থির করেন তার কন্যা বীর্যশুল্কা হবে । সাংকাস্যার রাজা সুধন্বা সীতাকে প্রার্থনা করেন কিন্তু জনক কর্তৃক প্রত্যাখ্যাত হয়ে মিথিলা অবরোধ করেন । জনক তাকে যুদ্ধে পরাস্ত করে আপন ভ্রাতা কুশধ্বজকে সেই রাজ্য দেন । জনকের পণ ছিল যে ব্যক্তি হরধনুতে জ্যা রোপণ করে তা ভঙ্গ করতে পারবে তাকেই কন্যাদান করবেন । রাম এই শর্ত পূরণ করে সীতাকে পত্নী হিসেবে লাভ করেন । জনকের অপর কন্যা ঊর্মিলার সাথে লক্ষ্মণের ও কুশধ্বজের দুই কন্যা মাণ্ডবী ও শ্রুতকীর্তির সাথে যথাক্রমে ভরত ও শত্রুঘ্নের বিবাহ হয় ।

উৎস 

রামায়ণের চরিত্র
খ্রিস্টপূর্ব ৭ম শতাব্দীর ভারতীয় রাজশাসক
সিমলা চুক্তি, ১৯১৪

সিমলা চুক্তি (ইংরেজী:Simla Accord) বা ব্রিটেন-চীন-তিব্বত চুক্তি, সিমলা (ইংরেজী:Convention Between Great Britain, China, and Tibet, [in] Simla) বলতে ১৯১৪ খ্রিষ্টাব্দে ব্রিটিশ ভারতের সিমলা শহরে চীন প্রজাতন্ত্র, তিব্বত এবং ব্রিটিশ ভারত সরকারের প্রতিনিধিদল দ্বারা তিব্বতের অবস্থা নির্ধারণকারী একটি চুক্তিকে বোঝানো হয়ে থাকে।

চুক্তি 

১৯১৩ খ্রিষ্টাব্দে ব্রিটিশরা তিব্বতের রাজনৈতিক অবস্থান নির্ধারণের জন্য সিমলা শহরে একটি সভার আহ্বান করে। এই সভায়ব্রিটেনের প্রতিনিধিদল ছাড়াও নবগঠিত চীন প্রজাতন্ত্র এবং তিব্বত সরকার থেকে প্রতিনিধিদল যোগ দেয়। ব্রিটিশ প্রতিনিধি স্যার হেনরি ম্যাকমহোন তিব্বতকে বহিঃ তিব্বত এবং অন্তঃ তিব্বতে ভাগ করার পরামর্শ দেন। তার পরামর্শ অনুযায়ী দ্বুস-গ্ত্সাং এবং পশ্চিম খাম্স অঞ্চল নিয়ে গঠিত বহিঃ তিব্বতের প্রশাসন লাসা শহরে অবস্থিত তিব্বত সরকারের স্বায়ত্ত্বশাসনে এবং আমদো এবং পূর্ব খাম্স অঞ্চল নিয়ে গঠিত অন্তঃ তিব্বত সরাসরি চীনা প্রশাসনের অধীনে থাকে। চুক্তিতে স্থির হয় যে, বহিঃ তিব্বতের প্রশাসনিক কাজকর্মে তিব্বত সরকার সমস্ত আধিকারিক নিযুক্ত করবে এবং তাতে চীন সরকার হস্তক্ষেপ করবে না। বহিঃ তিব্বতের প্রশাসনে চীন সরকার হস্তক্ষেপ না করলেও এই চুক্তির ফলে স্থির হয় যে সমগ্র তিব্বতই চীনের অংশ বিশেষ। চুক্তিতে এও স্থির হয় যে, তিব্বতীরা দলাই লামা নির্বাচন করার পরে চীন সরকারকে জানাতে বাধ্য থাকবে ও লাসা শহরে স্থিত চীনা প্রশাসনিক আধিকারিক তাকে উপাধি প্রদান করবেন।

আলোচনায় চীন ও তিব্বতের মধ্যে সীমান্তরেখা ছাড়াও তিব্বত ও ব্রিটিশ ভারতের মধ্যে সীমান্ত নির্ধারণের চেষ্টা করা হয়। চীনা প্রতিনিধিদলের উপস্থিতিতে ব্রিটিশ ও তিব্বতী প্রতিনিধিদলের মধ্যে ভারত-তিব্বত সীমান্ত নির্ধারিত হয়। আলোচনার সময় ভারত-তিব্বত সীমান্ত নির্ধারণকারী একটি মানচিত্র চুক্তির খসড়ার সঙ্গে যোগ করা হয়।

কিন্তু তিব্বত ও চীনের সীমান্ত সংক্রান্ত আলোচনা ব্যর্থ হয়। চীনা প্রতিনিধি ইভান চেন সভা ছেড়ে চলে গেলে ব্রিটিশ ও তিব্বতী প্রতিনিধিরা চুক্তিটিকে দ্বিপাক্ষিক চুক্তি হিসেবে মর্যাদা দিয়ে চীনকে কোন রকম সুবিধা প্রদান না করার সিদ্ধান্ত নেন। এই সময় তারা ১৯০৮ খ্রিষ্টাব্দের ব্যবসা সংক্রান্ত চুক্তিকে পাল্টে নতুন চুক্তি স্বাক্ষর করেন।

পাদটীকা

তথ্যসূত্র

আরো পড়ুন 
Aitchison C.U. "Convention Between Great Britain, China, and Tibet, Simla", A Collection of Treaties, Engagements And Sanads, Vol XIV, Calcutta 1929, pp. 21 & 38. (Official British colonial treaty record), on the website of the Tibet Justice Center. Retrieved 2009-03-20
Lunn, Jon. Tibet (SN/IA/5018), International Affairs and Defence Section, British Parliamentary Briefing Paper, 20 March 2009.

Namoyal, Gyalmo Hope; Gyaltshen T. Sherab; Sinha, Nirmal C. (editors). Bulletin of Tibetology, Gangtok Sikkim, Vol III No, 1. 21 February 1966, Director Namgyal Institute of Tibetology, Gantok.
 Sinha, Nirmal C. Article "Was the Simla Convention not signed?" pp. 33–38

তিব্বতের চুক্তি
ব্রিটিশ ভারতের চুক্তি
চীন প্রজাতন্ত্রের চুক্তি
১৯১৩-এ ভারত
১৯১৪-এ ভারত
১৯১৩-এ চীন
১৯১৪-এ চীন
১৯১৩-এ তিব্বত
১৯১৪-এ তিব্বত
সীমানা চুক্তি
ব্রিটিশ সাম্রাজ্য
চীন–ভারত সীমান্ত
ভারতের বৈদেশিক সম্পর্কের ইতিহাস
তিব্বতের ইতিহাস
শিমলা
জাঙ্গল ফিভার

জাঙ্গল ফিভার () হল ১৯৯১ সালে মুক্তিপ্রাপ্ত মার্কিন রোমান্স-নাট্যধর্মী চলচ্চিত্র। ছবিটি রচনা, প্রযোজনা, ও পরিচালনা করেছেন স্পাইক লি। এই চলচ্চিত্রটি নানা জাতির মধ্যে প্রেম এবং মাদকের প্রবণতা দেখানো হয়েছে। এতে অভিনয় করেছেন ওয়েসলি স্নাইপস, অ্যানাবেলা স্কিয়োরা, স্পাইক লি, অজি ডেভিস, রুবি ডি, স্যামুয়েল এল. জ্যাকসন প্রমুখ।

কুশীলব
 ওয়েসলি স্নাইপস - ফ্লিপার পিউরিফাই
 অ্যানাবেলা স্কিয়োরা - অ্যাঞ্জি টুচ্চি
 স্পাইক লি - সাইরাস
 অজি ডেভিস - ডঃ পিউরিফাই
 রুবি ডি - মিসেস পিউরিফাই
 স্যামুয়েল এল. জ্যাকসন - গ্যাটর পিউরিফাই
 লনেট ম্যাকি - ড্রিউ পিউরিফাই
 জন টুরটুরু - পউলি কার্বন
 ফ্রাঙ্ক ভিনসেন্ট - মাইক টুচ্চি
 অ্যান্থনি কুইন - লূ কার্বন

তথ্যসূত্র

বহিঃসংযোগ
 
 

১৯৯১-এর চলচ্চিত্র
১৯৯০-এর দশকের প্রণয়ধর্মী নাট্য চলচ্চিত্র
মার্কিন চলচ্চিত্র
মার্কিন প্রণয়ধর্মী নাট্য চলচ্চিত্র
ইংরেজি ভাষার চলচ্চিত্র
স্পাইক লি পরিচালিত চলচ্চিত্র
স্পাইক লির চিত্রনাট্য
ঔষধ সম্পর্কিত চলচ্চিত্র
চলচ্চিত্রে খুন
ইউনিভার্সাল পিকচার্সের চলচ্চিত্র
বর্ণবাদ সম্পর্কে চলচ্চিত্র
ব্রুকলিনের পটভূমিতে চলচ্চিত্র
ম্যানহাটনের পটভূমিতে চলচ্চিত্র
আফ্রিকান-মার্কিন চলচ্চিত্র
১৯৯০-এর দশকের মার্কিন চলচ্চিত্র
১৯৯০-এর দশকের ইংরেজি ভাষার চলচ্চিত্র
কর্মহীন পরিবার সম্পর্কে চলচ্চিত্র
নান্দিনা এম. এইচ. কে. সরকারি পাইলট উচ্চ বিদ্যালয়

তৎকালীন ব্রিটিশ আমলে পুঠিয়া (রাজশাহী) রাজ ষ্টেটের জমিদার মহারাণী হেমন্ত কুমারী দেবীর দানকৃত জমির উপর ১৯৩৫ সনের ৫ ডিসেম্বর বিদ্যালয়টি প্রতিষ্ঠিত হয়। এদিন বিদ্যালয়ের ভিত্তি প্রস্তর স্থাপন করেন ব্রিটিশ বিভাগীয় কমিশনার মি: ডব্লিউ. এইচ. নেলসন, আইসিএস । সাথে ছিলেন রাজা বাহাদুর স্বর্গত: সচীন্দ্র নারায়ণ সন্ন্যাল ও জেলা ম্যাজিস্ট্রেট মি: ডাউ, আইসিএস। জমিদার মহারাণীর পক্ষে শচীন্দ্র নারায়ণ সন্ন্যাল বিদ্যালয়কে ৭ একর জমি লিখে দেন। ১৯৩৭ সনে স্কুলটি কলকাতা বিশ্ববিদ্যালয়ের অনুমোদন লাভ করে।

১৯৫৮-৫৯ সনে যুক্তরাষ্ট্রের ফোর্ড ফাউন্ডেশন এর সাথে চুক্তি অনুযায়ী দেশের শিক্ষা ক্ষেত্রে বহুমুখী কার্যক্রম প্রবর্তনের উদ্দেশ্যে এবং নিজ নিজ এলাকায় স্কুলগুলো বহুমুখী পাঠ্যক্রম প্রবর্তনের ব্যাপারে আদর্শ হিসেবে কাজ করে মাধ্যমিক শিক্ষায় গুরুত্বপূর্ণ ভূমিকা পালন করার লক্ষ্যে দেশের বিভিন্ন এলাকা থেকে মোট ৫টি বেসরকারি পথপ্রদর্শক বিদ্যালয় নির্বাচিত করা হয়। অত্র বিদ্যালয়টি তার স্বকীয় বৈশিষ্ট্য ও বহুমুখী কার্যক্রমের স্বীকৃতি স্বরূপ সে সময়ে (১৯৫৯-৬২) সনে দেশের অন্যতম পাইলট উচ্চ বিদ্যালয় হিসেবে নির্বাচিত হয়।

১৯৮১ সনের ১ জানুয়ারি বিদ্যালয়টি সরকারি করা হয় এবং ১৯৮১ সনের ২৮মে আনুষ্ঠানিকভাবে স্কুলের সকল স্থাবর অস্থার সম্পত্তি ‘ডিড অব গিফট’ এর মাধ্যমে গণপ্রজাতন্ত্রী বাংলাদেশ সরকারের মহামান্য রাষ্ট্রপতি বরাবর হস্তান্তর করা হয়। পরবর্তী সময়ে মহারাণী হেমন্ত কুমারী সরকারী পাইলট উচ্চ বিদ্যালয় সংক্ষিপ্ত করে রাখা হয় এম.এইচ.কে. সরকারী পাইলট উচ্চ বিদ্যালয়।

অবস্থান 
বাংলাদেশের রাজধানী ঢাকা থেকে ১৬৭ কিলোমিটার দূরে জামালপুর জেলার রানাগাছা ইউনিয়নে বিদ্যালয়টির অবস্থান। বিভাগীয় শহর ময়মনসিংহ এবং জেলা শহর জামালপুর থেকে এটির দূরত্ব যথাক্রমে ৪৭ কিলোমিটার ও ১২ কিলোমিটার।

ইতিহাস

প্রাতিষ্ঠানিক ব্যবস্থা

তথ্যসূত্র

বহিঃসংযোগ 

রাজশাহী জেলার বিদ্যালয়
১৯৩৫-এ প্রতিষ্ঠিত
কূর্ম

হিন্দুধর্মে কূর্ম হল বিষ্ণুর দ্বিতীয় অবতার। এর পূর্বের অবতার মৎস এবং পরের অবতার বরাহ। মৎস অবতারের মত এটিও সত্যযুগের অবতার। কূর্ম অবতারের জন্য উৎসর্গীকৃত মন্দির হল অন্ধ্রপ্রদেশের চিত্তুর  জেলার কুর্মাই মন্দির ও শ্রীকুর্মাম মন্দির।

সমুদ্রমন্থন 
 

একদা ঋষি দুর্বাসা দেবরাজ ইন্দ্রকে দিব্য পুষ্পমালা উপহার দিয়েছিলেন। ইন্দ্র সেই মালা সাদরে গ্রহণ করে তার বাহন ঐরাবতের মাথায় রাখেন। কিন্তু ঐরাবত সেই মালা তার শুঁড়ে জড়িয়ে মাটিতে ফেলে নষ্ট করে দেয়। এতে ঋষি ক্রুদ্ধ হয়ে ইন্দ্রকে শ্রীহীন হবার অভিশাপ দেন। ব্রহ্মা তখন পুনরায় অমৃতপ্রাপ্তির জন্য অসুরদের সাহায্যে সমুদ্রমন্থনের পরামর্শ দেন। মন্থন কালে মন্দর পর্বত সমুদ্রে ঢুকে যাচ্ছিল তাই তখন ভগবান বিষ্ণু কূর্ম রূপ ধারণ করে মন্দর পর্বতকে তার পৃষ্ঠে ধারণ করেন। এভাবে পুনরায় অমৃত প্রাপ্তি হয়।

উৎস 
 পৌরাণিক অভিধান - সুধীরচন্দ্র সরকার

বহিঃসংযোগ 
 Hindu Gods, Kurma
 Indian Divinity, Kurma Avatar
 Kurma Avatara Homa(Fire Ritual)

বিষ্ণুর রূপভেদ
অবতার
বিষ্ণুর অবতার
হিন্দুধর্মে প্রাণী
স্যাম ওয়ার্থিংটন

সামুয়েল হেনরি জন "স্যাম" ওয়ার্থিংটন (জন্ম আগস্ট ২, ১৯৭৬) একটি গ্রহণকারী অস্ট্রেলীয় অভিনেতা, অ্যাভাটারে জ্যাক সুলি-এর চরিত্রে অভিনয়ের জন্য পরিচিত।

References

External links 

ArtistDirect.com Video Interview – Clash Of the Titans 

১৯৭৬-এ জন্ম
অস্ট্রেলীয় অভিনেতা
জীবিত ব্যক্তি
অস্ট্রেলীয় খ্রিস্টান
ইংল্যান্ডে অস্ট্রেলীয় প্রবাসী
অস্ট্রেলীয় চলচ্চিত্র অভিনেতা
অস্ট্রেলীয় টেলিভিশন অভিনেতা
অস্ট্রেলীয় কণ্ঠাভিনেতা
ইংরেজ চলচ্চিত্র অভিনেতা
ইংরেজ টেলিভিশন অভিনেতা
ইংরেজ কণ্ঠাভিনেতা
অস্ট্রেলিয়ায় ইংরেজ অভিবাসনকারী
ন্যাশনাল ইনস্টিটিউট অব ড্রামাটিক আর্টের প্রাক্তন শিক্ষার্থী
জন কার্টিন কলেজ অফ দ্য আর্টসের শিক্ষার্থী
২০শ শতাব্দীর অস্ট্রেলীয় অভিনেতা
২১শ শতাব্দীর অস্ট্রেলীয় অভিনেতা
অস্ট্রেলিয়ার নাগরিকীকৃত নাগরিক
উড়ন্ত হাঁস অর্কিড

উড়ন্ত হাঁস অর্কিড, (), (বৈজ্ঞানিক নাম: Caleana major), হচ্ছে এক প্রজাতির অর্কিড যা পূর্ব অস্ট্রেলিয়া এবং দক্ষিণ অস্ট্রেলিয়ায় বেশি দেখা যায়। খুবই ছোট আকারের এই অর্কিড মাত্র ৫০ সেন্টিমিটার লম্বা। অপূর্ব সুন্দর অর্কিডটি দেখে সত্যি মনে হয় যেন কোনো পুরুষ হাঁস উড়ে যাচ্ছে।

তথ্যসূত্র 

অস্ট্রেলিয়ার অর্কিড
দক্ষিণ অস্ট্রেলিয়ার অর্কিড
তাসমানিয়ার অর্কিড
কুইন্সল্যান্ডের অর্কিড
১৮১০-এ বর্ণিত উদ্ভিদ
অর্কিড প্রজাতি